24/07/2009 | Administración LocalMunicipal
Laxe
Anuncio sobre a regulación para a creación, modificación ou supresión dos ficheiros automatizados de datos de carácter persoal nas administracións públicas do concello de Laxe

ANUNCIO O Pleno deste concello, en sesión realizada o día 13 de abril de 2009 aprobou o regulamento que a continuación se mencionará. Non téndose presentado ningunha reclamación, enténdese definitivamente aprobado. De acordo co art.70.2 da Lei 7/85, do 2 de abril, procédese á publicación do regulamento. Logo de ver a regulación da protección de datos recollida na Lei Orgánica 15/1999 do 13 de decembro de 1999, de protección de datos de caracter persoal así como a regulación comunitaria recollida na directiva 95/46 CE do Parlamento Europeo e do Consello do 24 de outubro de 1995 relativa á protección das persoas físicas na que respecta ó tratamento de datos persoais e a libre circulación destes datos. Debido á necesidade da creación de ficheiros automatizados para axeitada xestión e prestacións dos servizos municipais cos que dar resposta ás esixencias legais de protección de datos.1º. Crear o seguinte ficheiro do Concello de Laxe: FICHEIRO DO BANCO DE TEMPO 2º. A finalidade xeral dos ficheiros do Concello de Laxe é dar resposta ás esixencias da normativa local en canto a funcionamento e organización, mediante a creación de instrumentos que posibiliten a xestión de aquelas competencias que por lei lle corresponden o Concello de Laxe como entidade local. A súa vez recoñécese unha finalidade específica para este ficheiro: FICHEIRO DO BANCO DE TEMPO: A súa finalidade é gardar os datos identificativos, académicos e profesionais. Igualmente os costumes, intereses e horarios cotiás dos participantes do Banco de Tempo do Concello de Laxe. Os datos facilitaran o desenvolvemento do Banco podendo poñer en contacto aqueles participantes que coincidan nos seus intereses.3º. As persoas ou colectivos sobre os que se pretende obter datos de carácter persoal ou que resulten obrigados a subministralos serían unicamente aqueles que desexan participar no Banco de Tempo do Concello de Laxe. O procedemento de recollida son os especificados na seguinte táboa: 4º. A estructura básica do ficheiro e a descrición dos tipos de datos de carácter persoal incluídos no mesmo, así como o soporte no que se recollen son: 5º. Os datos rexistrados nos ficheiros mencionados, son destinados ás funcións municipais, se ben os seus contidos poden e son transmitidos ou cedidos a institucións públicas. En concreto a Xunta de Galicia (Consellería de Traballo). 6º. Responsable e encargados do ficheiro. a) Establécese como máximo responsable do seguinte ficheiro do Banco de Tempo ao Alcalde do Concello de Laxe. b) Establécense como encargados de acceso e rectificación diario para o ficheiro ao axente do tempo e concelleira/o correspondente.7º. Os dereitos de acceso, rectificación, cancelación e oposición poderán exercerse, no seu caso, a través dos distintos encargados dos ficheiros, previa autorización do alcalde do Concello de Laxe.8º. Para garantir a seguridade dos datos de carácter persoal e evitar a súa alteración, perda, tratamento ou acceso non autorizado, adóptanse as cautelas propias de seguridade correspondente ó NIVEL MEDIO. Ficheiro do Banco de Tempo Aplicación informática: Aplicación informática BATEM (Xunta de Galicia - Consellería de Traballo) Ficheiro físico: Ficheiro físico de cartas de adhesión completadas e asignadas (Banco de Tempo – Concello de Laxe). Ficheiro físico de normas de funcionamento asignadas (Banco de Tempo – Concello de Laxe). 9º. Publicar a presente resolución no Boletín Oficial da Provincia, notificala aos servizos correspondentes, así como proceder a Axencia de Protección de Datos para a súa axeitada xestión conforme á lei 15/1999. Laxe, 15 de xullo de 2009 O alcalde Antonio Carracedo Sacedón